རྒྱད་ཀྱི་རྒྱལ་པོ་དཔལ་རྙོག་པ་མེད་པ་ཞེསཀྵི་འཾབྱ་བ་བཞུགས་སོ།།༈།།རྒྱ་གར་སྐད་དུ།ཤྲི་ཨ་ནཱ་བི་ལ་ཏནྟ་རཱ
ཛ་ནཱ་མ།བོད་སྐད་དུ།རྒྱུད་ཀྱི་རྒྱལ་པོ་དཔལ་རྙོག་པ་མེད་པ་ཞེས་བྱབ།དཔལ་རྡོ་རྗེ་མཁའ་འགྲོ་ལ་ཕྱག་འཚལ་ལོ།།སེམས་ཅན་རྣམས
ལ་ཕན་འདོད་པས།།རྙོག་མེད་རབ་ཏུ་བཤད་པར་བྱ།།སྣང་བ་མེདཅིང་དཔེ་མེད་པ།།ཚིག་གི་ཡུལ་ལས་རྣམ་པར་འདས།།ཞི་ཞིང་།།
བདག་མེད་དག་པ་ཉིད།།མཚན་མེད་མཚན་གཞི་རྣམ་པར་སྤངས།།ངང་གིས་སངས་རྒྱས་འདི་ཉིད་ཚུལ།།ཁྱད་པར་དུ་ནི་མདོར་བསྡུས་པ།།

བདག་གིས་གསལ་བར་བཤད་པ་ཡིན།།རྨོངས་པ་རྣམས་ལ་ཕན་འདོད་པས།།སྙིང་རྗེས་འདི་ནི་བསྟན་པ་ཡིན།།ཁ་ཅིག་སྟོང་པར་འདོད་པ་དང་།།
ཁ་ཅིག་ཐིག་ལའི་གཟུགས་ཅན་དང་།།ཁ་ཅིག་ཁྱབ་འཇུག་ཚུལ་གྱིས་ནི།།བློ་དམན་དག་ནི་འཇོག་པར་བྱེད།།དེ་ཉིད་ངེས་པར་ཡང་དག་པར།།རྒྱུ་ཡི་གནས་ཀྱི་སྤྱོད་ཡུལ།།
ཉིད།།རྒྱུ་དང་འབྲས་བུ་མ་གྲུབ་ན།།སྒོམ་པ་མེད་ཅིང་བྱང་ཆུབ་མེད།།རྒྱུ་ཡི་ཡིད་ཆེས་སྤངས་པ་འདི།།ཐོག་མ་ཐ་མ་མེད་པའི་བདག།སྒྱུ་མའི་ཡེ་ཤེས་ལས་བྱུང་བ།།རྣམ་པ་སྣ།།
ཚོགས་སྟོན་པར་བྱེད།།ཁ་ཅིག་དྲག་པོའི་རང་བཞིན་དུ།།ཁ་ཅིག་ཞི་བ་ཆེན་པོ་ཆེ།།ཁ་ཅིག་ཕྱག་རྒྱའི་རང་བཞིན་གཟུགས།།ཁ་ཅིག་འདར་ཞིང་གཡོ་བ་དང་།།གླུ་གར་དེ་བཞིན

སིལ་སྙན་དང་།།ལྷ་ཡི་སྔགས་ནི་བརྗོད་པ་ཉིད།།ཁ་ཅིག་སྔགས་ནི་ཡང་དག་དགོད།།ཁ་ཅིག་དཀྱིལ་འཁོར་བྲི་བ་དང་།།དབང་ལ་སོགས་པའི་བརྟག་པ་དང་།།འབྱུང་དང་འབྱུང་ལས་གྱུར་པའི་ལས།།དེ་ལྟར་ལ་སོགས་མཐའ
ཡས་མཆོག།སངས་རྒྱས་ལ་སོགས་རྡོ་རྗེ་བརྟགས།།གང་ཚེ་སེམས་ནི་ལེགས་གནས་པ།།དེ་བཞིན་ཉིད་ཀྱི་སྤྱོད་ཡུལ་ཉིད།།དཀྱིལ་འཁོར་དེ་བཞིན་འགྱུར་བ་ནི།།ཕན་འདོད་རྣམས་ནི་ཤེས་པར་བྱ།།ཕུང་པོ་ཁམས་སོགས་ཚོགས
རྣམས་ཀྱིས།།གང་ཞིག་ཁྱད་པར་གྱིས་བཅོས་པས།།ལུས་ངག་ཡིད་གསུམ་བཅོས་པའི་ཕྱིར།།རྡུལ་ཚོན་དཀྱིལ་འཁོར་ཞེས་བྱར་གསུངས།།ཕུང་སོགས་གཞན་སོགས་མཐོང་བའི་ཕྱིར།།ཚོགས་ཀྱི་དཀྱིལ་འཁོར་ཞེས་བྱར་གསུངས།།།
སེམས་ཀྱི་དཀྱིལ་འཁོར་དག་པ་སྟེ།།རང་བཞིན་མེད་པར་བསྒོམ་པར་བྱ།།མེ་ལོང་ལྟ་བུ་གཅིག་ཉིད་དེ།།དང་པོ་གྲྭར་ནི་རྟོགས་པར་བྱ།།སོ་སོར་རྟོག་པ་ཞེས་གསུངས་པས།།ཤར་གྱི་གྲྭར་ནི་རྣམ་པར་བརྒྱན།།བྱ་བ་ནན་ཏན་ཁྱད་འཕགས་པ།
བྱང་གི་གྲྭར་ནི་རྣམ་པར་སྤྲས།།མཉམ་ཉིད་ཡེ་ཤེས་ཆེན་པོ་ནི།།བག་ཆགས་མེད་གྲ་རྗེས་རྟོགས་བྱེད།།གཞན་དུའང་དཀྱིལ་འཁོར་གྲུ་བཞི་པ།།གྲྭ་ཡི་དབུས་ནི་ཐམས་ཅད་དུ།།དེ་ཉིད་འདི་ནི་རབ་འཇུག་པས།།ཡེ་ཤེས་སྤྱོད་ཡུལ་དུ་ནི་བརྟག།
སྒོ་བཞིར་ཡང་དག་བརྗོད་པ་ནི།།དེ་བཞིན་དྲན་པ་བཞིར་བྱུང་བ།།དེ་བཞིན་གྲྭ་བཞིར་གསུངས་པ་ནི།།སྦྱིན་པ་བཞི་ནི་རྣམ་དག་པ།།དབུས་སུ་དཀྱིལ་འཁོར་གཟུགས་སུ་ནི།།མི་བསྐྱོད་པ་ཡིས་རྣམ་པར་བརྒྱན།།ཞི་དང་ཆོས་

དོན་བརྒྱན་པ་ལས།།དེ་དག་ཐམས་ཅད་དཀྱིལ་འཁོར་འགྲུབ།།དྲ་བ་དྲ་ཕྱེད་ཟླ་བ་སོགས།།དཀྱིལ་འཁོར་དུ་ནི་བྲིས་པ་དང་།།རྟ་བབས་ལ་སོགས་ཐམས་ཅད་ནི།།ཏིང་འཛིན་ཡན་ལག་རྟ་བབས་ཉིད།།
སེམས་ཀྱི་མཐར་ཐུག་བརྗོད་པ་སྟེ།།དེ་ཉིད་རང་བཞིན་ལས་ནི་གསུངས།།གང་ཞིག་སེམས་ཀྱི་རབ་འཕེལ་བ།།ཏིང་འཛིན་ཡན་ལག་རྣམ་པར་གནས།།དེ་ཉིད་དྲ་བ་ཞེས་སུ་གསུངས།།དྲ་བ་ཕྱེད་པ་ཕྱེད་དུ་སྟེ།།དྲིལ་བུ་དོ་ཤལ་བརྟག་པ་ནི།།
རང་གི་བཙུན་མོ་རྟོགས་པར་བྱེད།།སྒྲ་བརྙན་རྣམ་པ་ལྟ་བུར་ནི།།ཆོས་རྣམས་ཐམས་ཅད་སོ་སོར་རྟོག།ཆོས་རྣམས་མ་སྐྱེས་མཐོང་བའི་ཕྱིར།།དེ་ཉིད་རྒྱལ་མཚན་ཕྲེང་བར་གསུངས།།བླ་བྲེ་ལ་སོགས་གང་བྲེས་པ།།དངོས་པོ་ལ་སོགས་དང
པོར་ངེས།།སེམས་ནི་བླ་བྲེ་ཞེས་བྱར་བཤད།།དམ་པའི་དོན་ལས་གསུངས་པའོ།།གོས་ཕྲེང་དེ་དག་ཐམས་ཅད་ནི།།རྣམ་པ་སྣ་ཚོགས་སྣང་བ་ཉིད།།གང་ཞིག་རྡོ་རྗེ་རྣམ་པའི་སེམས།།དགའ་བའི་ཡེ་ཤེས་ཀྱིས་ནི་མཚན།།དེ་ཡི་འོག་ཏུ་རྟག་ཏུ་གསུང་།།།
གྲྭ་ཡི་མཚམས་ནི་ཐམས་ཅད་དུ།།རྡོ་རྗེ་རིན་ཆེན་རྟོགས་པའི་ཕྱིར།།རྡོ་རྗེ་རིན་པོ་ཆེ་ཡིས་སྤྲས།།ཟླ་བ་ཉི་མར་གང་གསུངས་པ།།ཐབས་དང་ཤེས་རབ་དོན་མཐོང་ཕྱིར།།ཐབས་དང་ཤེས་རབ་བདག་ཉིད་སེམས།།ཡེ་ཤེས་འདིས་ནི་རྣམ་པར་བརྒྱན།།
སྐུ་གསུང་ཐུགས་ཀྱི་རྡོ་རྗེ་སྐྱེས།།དེ་ཉིད་དཀྱིལ་འཁོར་དུ་ནི་གསུངས།།སྐུ་གསུང་ཐུགས་ནི་ཉེ་བའི་ཕྱིར།།རྣམ་པ་གཅིག་ཏུ་མཚན་ཉིད་མེད།།བླ་མ་སློབ་མ་རྣམས་གསལ་བར།།རབ་ཏུ་འཇུག་པ་དེ་ཉིད་གསུངས།།སྦྱིན་སྲེག་ཀྱང་ནི་བཤད་པ

ཡང་།།ལྷ་རྣམས་ཚིམ་པ་ང་ཡིས་བརྗོད།།རྣམ་རྟོག་མེད་པའི་སེམས་གང་ནི།།ཐབ་ཁུང་སྒྲ་ཡིས་མཚན་པ་ཉིད།།བྱེ་བྲག་ཕྱེད་པས་མེ་ནང་དུ།།གཟུགས་ཀྱི་ཕུང་སོགས་ལྔ་པོ་རྣམས།།སེམས་ལས་བྱུང་བའི་ཡམ་ཤིང་ཉིད།།ཐམས་ཅད་ཀྱིས་ནི།།
བསྲེག་བླུགས་བྱ།།གཟུགས་ལ་སོགས་པ་ག་དབྱུང་བ།།ཡམ་ཤིང་ཞེས་ནི་རབ་ཏུ་གྲགས།།དེ་ལྟར་སྦྱིན་སྲེག་བཤད་ནས་ནི།།རབ་ཏུ་གནས་པ་བརྗོད་པར་བྱ།།སྐུ་གསུང་ཐུགསོལ་རྟག་ཏུ་ནི།།གང་ཞིག་སེམས་ནི་བརྟན་གྱུར་པ།།དེ་ཉིད་རབ་ཏུ་གནས
པར་བརྗོད།།ཕུང་པོ་རྣམས་ཀྱི་དངོས་པོ་ཅི།།གང་ཞིག་སྔགས་ཀྱི་མཚན་ཉིད་ནི།།དེ་ནི་གསལ་བར་བརྗོད་པར་བྱ།།ཡིད་རྣམས་ཀྱིས་ནི་སླད་དུ་ཡང་།།གར་ཞིག་གསང་བ་བདག་གིས་བརྗོད།།སྐྱེ་བ་མེད་ཅིང་སྣང་མེད་པ།།མཚན་གཞི་མཚན་ཉིད
རྣམ་པར་སྤངས།།གསང་བའི་དོན་ནི་རྟོགས་པའི་ཕྱིར།།འདི་ནི་ང་ཡིས་སྔགས་སུ་གསུངས།།སྔགས་ནི་གསལ་བར་བཤད་ནས་ནི།།ལྷ་རྣམས་ཡང་ནི་བརྗོད་པར་བྱ།།ཕུང་པོ་ཁམས་དང་སྐྱེ་མཆེད་ཀྱི།།རང་བཞིན་གྱིས་ནི་ལེགས་གནས་གང་།།
ཡང་དག་བྱང་ཆུབ་ཐར་པ་ཉིད།།དེ་ཀུན་ཡང་དག་རབ་བརྟགས་ཤིང་།།གལ་ཏེ་སེམས་ཀྱིས་ཉེར་བརྟགས་གང་།།ལྷ་ཞེས་བྱ་བར་ཡང་དག་བཤད།།སྐུ་གསུང་ཐུགས་ཀྱི་ཕྱག་རྒྱ་ལས།།འདི་ཉིད་དུ་ནི་ཡང་དག་གསུངས།།ལྷ་ལ་གསོལ་བཏབ
རྣལ་འབྱོར་ནི།།གསལ་བརཡིས་བརྗོད་པར་བྱ།།དེ་ནས་སྐྱིལ་ཀྲུང་བཅས་ནས་ནི།།སྣ་ཡི་རྩེ་མོར་བལྟས་ནས་ཀྱང་།།རང་གི་རང་བཞིན་རྣལ་འབྱོར་གྱིས།།དེ་ཉིད་མཐོང་བ་གཞག་པར་བྱ།།སྙིང་གའི་གནས་སུ་ལག་པ་གཉིས།།

འབད་པས་མཉམ་པར་སྦྱར་ནས་སུ།།མི་རྟོག་པ་ཡི་རང་བཞིན་དུ།།གང་ཚེ་སེམས་ནི་རབ་རྒྱུ་བ།།སངས་རྒྱས་ཐམས་ཅད་འདུས་པའི་བདག།དེ་ཚེ་དེ་ལས་སྐྱེ་བར་འགྱུར།།སངས་རྒྱས་ཐམས་ཅད་འདུས་པའི་བདག།
མྱུར་བར་བྱིན་གྱིས་བརླབ་པར་འགྱུར།།སངས་རྒྱས་ཐམས་ཅད་འདུས་པའི་བདག།སངས་རྒྱས་ཀུན་གྱི་སྡོམ་པའི་བདག།ཐུགས་ཀྱི་རྡོ་རྗེས་གསུངས་པ་བཞིན།།ཡོ་གའི་སངས་རྒྱས་ཐམས་ཅད་འགྱུར།།ང་ཡིས་གསལ་བར་བརྗོད་པ་ནི།།སྐུ་གསུང
ཐུགས་ཀྱི་གྲུབ་སྦྱིན་པ།།སངས་རྒྱས་ཀུན་མཆོག་གསང་བའི་དོན།།ཐབས་དང་ཤེས་རབ་སྤྱོད་ཡུལ་དོན།།སེམས་ཅན་དོན་དུ་སྙིང་རྗེ་ཆེས།།སངས་རྒྱས་བྱང་ཆུབ་རབ་སྒྲུབ་པ།།སྣ་རྩེའི་དཀྱིལ་འཁོར་ང་ཡིས་གསུངས།།དེ་དག་ཐམས་ཅད
དབྱིབས་ཙམ་དུ།།མདོར་བསྡུས་ཐམས་ཅད་མ་བྱས་སོ།།རེས་འགའ་དམ་ཚིག་འཁོར་ལོར་ཡང་།།དེ་ཉིད་ཅེས་བྱར་མ་གསུངས་སོ།།རྟོགས་པ་ཅུང་ཟད་ཙམ་གྱིས་ནི།།གང་འགྲུབ་དེ་ནི་རེས་འགའ་ཡང་།།གསུང་གི་འཁོར་ལོར་གསུངས་པ
བཞིན།།འཁོར་བའི་རྒྱུ་རུ་འགྱུར་བ་ཡིན།།རྣམ་རྟོག་མེད་པར་ལྷག་མོས་པས།།སྒྲུབ་པོ་དམ་པས་བསྒྲུབ་པར་བྱ།།ཁྲག་དང་ཁུ་བ་དེ་བཞིན་ཤ།བཤར་བ་དང་ནི་གཅི་བ་ཉིད།།དམ་ཚིག་ཅེས་བྱར་རབ་འབད་པར།།གང་ཞིག་བདག་གིས
ཚིག་གསུངས་པ།།དེ་རྣམས་ཀུན་ལ་དེ་བཞིན་གཤེགས།།དེ་རྣམས་ཐ་སྙད་ཙམ་གྱིས་གནས།།གང་ཚེ་དམ་ཚིག་འདོད་ཆགས་སེམས།།དེས་ནི་དེ་ཉིད་རབ་ཏུ་སྤྱོད།།གང་ཚེ་སེམས་ནི་ཆགས་གྱུར་པ།།དེ་ཚེ་སེམས་ཅན་ཡོད་མ་ཡིན།།

དེ་ལ་རྟག་ཏུ་རྟོག་པ་ཡི།།ཁྲག་ནི་ཟ་བར་འགྱུར་བའོ།།ཁྲག་ནི་ཆེན་པོ་ཟོས་ནས་ནི།།འོད་དཔག་མེད་པའང་བཟའ་བར་བྱ།།གང་ཞིག་ཆོས་རྣམས་ལས་སྐྱེས་པ།།ཁུ་བའི་སྒྲར་ནི་བསྒྲག་པར་བྱ།།དེ་ཚེམ་སྐྱེས་རྟོགས་པའི་ཕྱིར།།བཟའ་བར་ཡང་དག་གསུངྒ་
པ་ཉིད།།དངོས་པོ་ཀུན་གྱི་མཉམ་པ་ཉིད།།ཤ་ཆེན་དུ་ནི་རབ་ཏུ་དགྱེ།།མི་དམིགས་པ་ཡི་རྣལ་འབྱོར་གྱིས།།བཟའ་བ་ཞེས་བྱར་མངོན་པར་བརྗོད།།གང་ཞིག་རབ་ཏུ་འཛེག་པའི་སེམས།།ནུས་པའི་རྗེས་སུ་སྦྱོར་བ་ལས།།ཕྱག་རྒྱ་ལས་ཀྱི་སྦྱོར་བ་ཡིས།།
དེ་ཡང་གཅི་བའི་སྒྲ་ཡིས་བརྗོད།།ཆོས་དང་ཆོས་མིན་ངེས་པའི་སེམས།།སྦས་པའི་ཆར་ནི་གནས་པ་འདི།།ཆོས་རྣམས་ཐམས་ཅད་རབ་རྟོགས་པའོ།།བཤང་བ་ཟ་བར་ཡང་དག་བརྗོད།།དམ་ཚིག་ཉིད་ཀྱི་མཚན་ཉིད་ནི།།འདི་རྣམས་ཐམས་ཅད་གསལ་བར
བཤད།།འདི་རྣམས་དོན་ནི་རྟོགས་པ་ཡིས།།སངས་རྒྱས་ཀུན་གྱི་བདག་ཉིད་འགྱུར།།དཔལ་བདེ་བ་དམ་པ་རྟོག་པར་བྱེད་པ་དང་ལྡན་པ་ཞེས་བྱ་བའི་རྒྱུད་ཀྱི་རྒྱལ་པོ་བྱིན་གྱིས་བརླབ་པའི་རིམ་པ་ཆེན་པོ་མཁའ་འགྲོ་མ་དྲ་བ་སྡོམ་པའི་བརྟག་པ་རྙོག་པ།
མེད་པ་ཞེས་བྱ་བ་རྫོགས་སོ།།རྒྱ་གར་གྱི་མཁན་པོ་པཎྜི་ཏ་ག་ལ་དྷ་ར་དང་།བོད་ཀྱི་ལོ་ཙཱ་བ་དགེ་སློང་ཤཱཀྱ་ཡེ་ཤེས་ཀྱིས་བསྒྱུར་བའོ།།།དཔལ་རྙོག་པ་མེད་པའི་རྣལ་འབྱོར་གྱི་རྒྱུད་ཀྱི་རྒྱལ་པོ་ཆེན་པོའི་དཀའ་འགྲེལ་བཞུགས
སོསོ།།།རྒྱ་གར་སྐད་དུ།ཤྲཱི་མཱན་ཨ་ན་བི་ལ་ཡོ་ག་ཏ་ནཱ་མ་ཧཱ་རཱ་ཛོ་པཉྩི་ཀ།བོད་སྐད་དུ།དཔལ་རྙོག་པ་མེད་པའི་རྣལ་འབྱོར་གྱི་རྒྱུད་ཀྱི་རྒྱལ་པོ་ཆེན་པོའི་དཀའ་འགྲེལ།བཅོམ་ལྡན་འདས་དཔལ་རྡོ་རྗེ་སེམས་དཔའ་ལ་

ཕྱག་འཚལ་ལོ།།བཅོམ་ལྡན་རྙོག་པ་མེད་པ་ལ།།ཕྱག་འཚལ་འདིར་ནི་རྙོག་མེད་ཀྱི།།རྙོག་པ་མེད་པའི་དཀའ་འགྲེལ་ནི།།ཟླ་བ་གཞོན་ནུ་ཡིས་ནི་བྱས།།རྙོག་པ་མེད་པར་རབ་ཏུ་བཤད།།ཅེས་བྱ་བ་ལ་སོགས
པ་ལ།རྙོག་པ་ནི་ཡིད་ལ་བྱེད་པ་ལ་སོགས་པའི་རྙོག་པའོ།།དེའང་མ་རིག་པ་ནི་རྩ་བ་སྟེ།མ་རིག་པའི་བག་ཆགས་དང་བཅས་པ་ཞེས་བྱ་བའི་དོན་ཏོ།།རྙོག་པ་མེད་པ་ནི་ཡིད་ལ་བྱེད་པའི་རྙོག་པ་དང་བྲལ་བ་སྟེ།མ་རིག་པའི་བག་ཆགས་དང་བྲལ་བ་ཞེས་བྱ།
བའི་དོན་ཏོ།།བག་ཆགས་དང་བཅས་པའི་ཉེས་པ་མ་ཅར་དག་དང་བྲལ་བ་ཞེས་བྱ་བའི་ཐ་ཚིག་གོ།།ཉོན་མོངས་པ་ཤེས་བྱའི་སྒྲིབ་པ་བག་ཆགས་དང་བཅས་པ་མ་ལུས་པ་ཤིན་ཏུ་སྤངས་ཞེས་བྱ་བ་ནི་བརྗོད་པར་བྱ་བའི་དགོས་པའི་དོན་ཏོ།།མ་རིག་པའི་བག་ཆགས
དང་བཅས་པ་ནི་ཉེས་པ་ཐམས་ཅད་ཀྱི་རྒྱུ་ཡིན་པའི་ཕྱིར་ཏེ།གང་ལ་མ་རིག་པའི་བག་ཆགས་དེ་མེད་ན་ཇི་ལྟར་དེ་ལ་ཉེས་པ་གཞན་གྱི་བག་ཆགས་རྣམས་འབྱུང་བར་འགྱུར།དེ་མེད་པ་ལའང་ཉེས་པ་ཅི་ཡོད་དེ།དེའི་ཕྱིར་རྟོག་པ་མེད་པ་ལ་བག་ཆགས་དང་།
བཅས་པའི་སྒྲིབ་པ་གཉིས་མེད་དོ།།དེའང་རྙོག་པ་མེད་པ་ནི་དཔལ་རྡོ་རྗེ་སེམས་དཔའ་སྟེ།བརྗོད་པར་བྱ་བ་བསྟན་ལ།རང་གི་དོན་ཕུན་སུམ་ཚོགས་པར་ཡང་བསྟན་ཏོ།།ཕན་པ་ཞེས་བྱ་བའི་དོན་ནི་རྡོ་རྗེ་སེམས་དཔའ་ཐོབ་པ་སྟེ།དགོས་པའོ།།བཅོམ
ལྡན་འདས་ཀྱིས་འགྲོ་བ་རྡོ་རྗེ་འཛིན་པར་མཛད་དེ།གཞན་གྱི་དོན་ཕུན་སུམ་ཚོགས་པར་བསྟན་ཏོ།།རྙོག་པ་མེད་པ་ཞེས་བྱ་བའི་ཁྱད་པར་ནི་སྣང་བ་མེད་པ་ཞེས་བྱ་བ་ལ་སོགས་པ་བརྒྱད་ཀྱིས་ཁྱད་པར་དུ་འཕགས་ཏེ།སྣང་བ་ནི་ཁམས་གསུམ་གྱི་སྤྲོས་པ

ཐམས་ཅད་དེ།མི་དམིགས་པའོ།།དེ་ཡོད་པ་མ་ཡིན་ཏེ།འདི་ལ་སྣང་བ་མེད་དོ།།སྤྲོས་པ་དང་བྲལ་བ་ཞེས་བྱ་བའི་དོན་ཏེ།དམིགས་པ་མེད་པ་ཞེས་བྱ་བའི་བར་དུའོ།།མི་སྣང་བ་མེད་པ་སྟེ།རང་ཡང་སྣང་བའི་ངོ་བོར་མི་འགྱུར་ཞེས་བྱ་བའི་དོན་ཏོ།།འདི་ལ
མི་སྣང་བ་ནི་སྣང་བ་མེད་པ་སྟེ།སྣང་བའི་རྒྱུ་ཞེས་བྱ་བའི་ཐ་ཚིག་གོ།།དེ་དེ་ལ་ཡོད་པ་མ་ཡིན་པ་དང་།རང་ཉིད་མིན་པ་དང་།དེའི་རྒྱུའང་མིན་པ་སྟེ།གསུམ་དུ་བསྟན་པའོ།།དཔེ་མེད་པ་ནི་དེ་དང་མཉམ་པའི་གཞན་གཉིས་པ་གཞལ་བྱ་བ་མེད་པའི་ཕྱིར་དཔེ
དང་ལྡན་པ་མེད་དེ།དཔེ་དང་མི་ལྡན་པ་ཞེས་བྱ་བའི་དོན་ཏོ།།མཚུངས་པ་མེད་པ་ཞེས་བྱ་བའི་ཐ་ཚིག་གོ།།དེ་ལ་གཞན་གཞལ་བྱར་མེད་པ་དང་།དེའི་རང་བཞིན་འགྲོ་བ་ཡིན་པའི་ཕྱིར་དང་།འགྲོ་བའང་དེའི་རང་བཞིན་ཡིན་པའི་ཕྱིར་རོ།།དེ་ལྟ་བས་ན
དཔེའང་མེད་དོ།།བརྗོད་དུ་མེད་པ་ནི་བརྗོད་པ་མེད་པ་སྟེ།ཚིག་གི་ཡུལ་མ་ཡིན་པ།བརྟག་པ་དང་དཔྱད་པའི་ཡུལ་ལས་འདས་པ།རང་རིག་པ་ཙམ་གྱི་ཡུལ་ཡིན་པའི་ཕྱིར་བརྗོད་པ་ཡོད་པ་ཉིད་མ་ཡིན་པ་འདི་ནི་བརྗོད་པ་མིན་པ་སྟེ།བརྗོད་པ་མེད
པ་ཞེས་བྱ་བའི་ཐ་ཚིག་གོ།།བརྗོད་པའི་ནུས་པའང་མེད་དེ།སྟོན་པ་པོ་མེད་པའི་ཕྱིར་རོ།།ཡུལ་གྱི་བདག་ཉིད་མིན་ཞེས་བྱ་བ་ནི་ཡུལ་གྱི་བདག་ཉིད་མ་ཡིན་པ་སྟེ།གཟུང་བ་མེད་དོ།།བློའི་སྤྱོད་ཡུལ་དུ་རྟོགས་པའི་ནུས་པ་མེད་པའི་ཕྱིར་རོ།།ཡུལ་གྱི་
བདག་ཉིད་ཡོད་པ་མ་ཡིན་ཏེ།འདི་ནི་ཡུལ་གྱི་བདག་ཉིད་མིན་པའོ།།གཟུང་བ་མེད་པ་ཞེས་བྱ་བའི་དོན་ཏེ།མ་འཁྲུལ་པའི་ཕྱིར་རོ།།གཟུང་བ་མེད་པས་འཛིན་པ་མེད་དེ།གཟུང་བ་དང་འཛིན་པ་ནི་འཁྲུལ་བའི་ཕྱིར་རོ།།རང་རིག་པ་མངོན་སུམ་གྱི་ངོ

པོ་ནི་བཅོམ་ལྡན་འདས་མ་འཁྲུལ་པའི་མཚན་ཉིད་དུ་བཤད་དོ།།གདོད་མ་ཉིད་ནས་བཟུང་སྟེ་རང་བཞིན་གྱི་དྲི་མ་མེད་པ་ལ་ལྟོས་ཏེ།རང་བཞིན་ཉིད་ཀྱིས་ཉེས་པ་ཐམས་ཅད་ཞི་བས་ཞི་བའོ།།གདོད་མ་ཉིད་ནས་རང
བཞིན་གྱིས་ཡོངས་སུ་དག་པ་ཞེས་བྱ་བའི་དོན་ཏེ།འདིས་ནི་ལྷན་ཅིག་སྐྱེས་པ་སྟེ།རྡོ་རྗེ་འཛིན་པའི་ལུས་སུ་ངེས་པར་བསྟན་ཏོ།།གློ་བུར་གྱི་དྲི་མ་དང་བྲལ་བའི་དབྱེ་བ་ལ་རྣམ་པ་གཉིས་ཏེ།ཉོན་མོངས་པའི་དྲི་མ་དང་བྲལ་བ་དང་།ཤེས་བྱའི་སྒྲིབ
པ་དང་བྲལ་བའོ།།དེ་ལ་ཉོན་མོངས་པའི་སྒྲིབ་པ་སྤངས་ཏེ་དྲི་མ་མེད་པ་ཞེས་བྱ་བས་སྤངས་པ་ཕུན་སུམ་ཚོགས་པ་བསྟན་ཏོ།།ཤེས་བྱའི་སྒྲིབ་པ་སྤངས་ཏེ་དག་པ་ཞེས་བྱ་བས་རྟོགས་པ་ཕུན་སུམ་ཚོགས་པ་བསྟན་ཏོ།།དེ་ལྟར་ན་བཅོམ་ལྡན་འདས་